Country & Blues festivalurin hevur í ár gjørt avtalu við FestiWall. Hvat er FestiWall? Tað er ein app, sum t. d. á Country festivalinum, sigur frá tá konsertir byrjað, um broytingar eru í skránni, hvar tiltøkini eru og m. a. Tit kunna lesa meira á heimasíðuni: http://festiwallapp. co Um tit ynskja hesa heintu appina, so er at skanna QR koduna til høgru av Festiwall búðmerkinum, og tú verður vístur til download av appuni. Aftur í ár verður skipað fyri vælumtókta eldratiltakinum ísamband við Sørvágs Country- & Blues Festival 2018. Um nóg nógv tekna seg verður skipað fyri 2 tiltøkum, mikudag 13. juni og hósdag 14. juni. Avmarkað atgongd. Freistin er at tekna seg er 11. juni 2018. Tekning fer fram við at venda sær til VisitVagar telefon 333455, teldupost vagar @ visitvagar. fo ella til Jóngerð Mikkelsen telefon 229311, teldupost jongerd @ visitvagar. fo Tiltakið byrjar kl. 18.00 og fer fram í høllini í Sørvágs skúla (fimleikahøllini). Vit fara at eta smyrjibreyð saman, te, kaffi og okkurt søtt verður eisini… Á Country & Blues festivalinum vera nøvn sum Carlene Carter, Stig Rossen og Evi Tausen og nú kunna vit avdúka, at Kristina Bærendsen eisini verður at hoyra á Dungasandi. Tað er ein knasandi góð og spennandi skrá í ár, so vónandi síggjast vit øll í Sørvági 14-16 juni. Country & Blues festivalurin hevur avdúkað nøkur føroysk og eitt amerikanskt navn, sum fara at framføra á ársins festival. Nú kunna vit eisini gleða okkum til at Evi Tausen og Stig Rossen verða við í hópinum. Tey bæði fara at framføra m. a. nýggja staklagið'our sweet love'. Eru tit spent? Tað eru vit! Jihaa!